กรมศุลกากร เร่งตรวจสอบการนำเข้ารถยนต์หรูของผู้กำกับโจ้
นายชัยยุทธ คำคุณ ที่ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร เปิดเผยว่า กรณีที่พันตำรวจเอก ธิติสรรค์ อุทธนผล (ผู้กำกับโจ้) ได้ครอบครองรถยนต์หรูจากต่างประเทศหลายคันนั้น นายพชร อนันตศิลป์ อธิบดีกรมศุลกากร จึงมีข้อสั่งการให้หน่วยงานภายในของกรมศุลกากรเร่งตรวจสอบการนำเข้ารถยนต์ดังกล่าวว่าถูกต้องหรือไม่และได้มีส่วนเกี่ยวข้องในฐานะผู้จับกุมหรือเป็นผู้ที่มาประมูลรถยนต์หรูกับกรมศุลกากรหรือไม่ รวมถึงประเด็นอื่นๆ ที่อาจจะเกี่ยวข้องกับกรณีดังกล่าว ภายใน 7 วัน กรมศุลกากร พร้อมที่จะประสานข้อมูลในส่วนที่เกี่ยวข้องกับสำนักงานตำรวจแห่งชาติอย่างเต็มที่